НАРЕДБА за гробищните паркове на територията на Община Приморско 

Раздел I ОБЩИ ПОЛОЖЕНИЯ

Чл. 1. (1) Тази Наредба урежда управлението и вътрешния ред в гробищните паркове (гробища), реда и условията за погребения, ползването и благоустрояването на гробните места и свързаните с тази дейност услуги на територията на община Приморско.
(2) Наредбата няма за цел регламентиране на ритуалите при погребения. Религиозните погребални ритуали се извършват съобразно съответното вероизповедание, при спазване на Наредба № 2 от 21.04.2011 г. за здравните изисквания към гробищни паркове ( гробища) и погребването и пренасянето на покойници, издадена от министъра на здравеопазването.                                 .

Чл. 2. (1) Гробищните паркове са обществени терени със специално предназначение. Те са публична общинска собственост по силата на чл. 3, ал. 2, т. 3 от ЗОС.
 (2) На територията на община Приморско действат:
        1. Централен гробищен парк, гр. Приморско;
        2. Централен гробищен парк, гр.Китен;
        3. Гробище в с. Веселие;
        4. Гробище в с. Ново Паничарево;
        5. Гробище в с.Ясна поляна;
        6. Гробище в с. Писменово;
Чл. 3. Създаването на нови, разширяването или закриването на действащите гробищни паркове (гробища) на територията на общината става с решение на Общински съвет. 

Чл. 4. (1) Паркоустройственият гробищен план се приема и при нужда изменя от Общински съвет.                                      .
(2) С плана по предходната алинея са определят главните и второстепенни алеи на гробищния парк и гробните парцели. Парцелите се разделят на редове, които са броят от изток на запад, а гробовете - от юг на север. Редовете и гробовете се отделят с междинни пътеки.                                         .

Чл. 5. (1) Гробищните паркове на територията на общината, както и намиращите се в тях сгради и съоръжения- общинска собственост, се управляват, опазват и поддържат пряко от общинската администрация или чрез специализирана фирма, определена след провеждането на конкурс.                                           . 
 (2) Когато дейността се извършва чрез специализирана фирма договорът може да бъде за срок до 10 години.                                          .
(3) Контролът върху дейността и спазването на нормативните изисквания се извършва от специализираните органи на Общинска администрация гр.Приморско и кметствата на населените места.                                            .

Чл. 6. (1) Строителни и ремонтни работи на сградите в гробищните паркове се съгласуват предварително със специализираните органи на общинската администрация и се извършват при съблюдаване изискванията на нормативните актове, регламентиращи тези дейности.                             .
(2) Строителните работи на гробните места и около тях се съгласуват предварително с органите, на която е възложено опазването и поддържането на гробищния парк.

Чл. 7. На територията на гробището се разполагат:
1.Парцели и гробищни места за погребване;

2.Вътрешни главни и второстепенни алеи;
3.Площи за озеленяване около оградата и край алеите с висока дървесна растителност, храсти и цветни насаждения;
4.Сгради и места за други дейности, необходими за функциониране на гробището;
5.Тоалетни за посетители;
6.Места за паркиране на моторни превозни средства;   
Чл. 8 (1 )Гробищните паркове се ограждат с ограда.
(2)В гробищните паркове се осигурява течаща вода за питейно-битови цели.
(3)Отпадъчните води се включват в канализационната мрежа на населеното място. Когато няма изградена канализационна система, отпадъчните води се изпускат във водоплътни изгребни ями.

Чл. 9  Предоставянето на нови гробни места става съгласно паркоустройствения план с разрешение на кмета на Общината, съответно кмета на кметството или упълномощени от тях длъжностни лица.                                    .

Раздел II ГРОБНИ МЕСТА И ТЯХНОТО ПОЛЗВАНЕ
Чл. 10 (1)Отделните гробни места са обособени части от гробищния парк или гробището, предназначени за полагането на ковчег на покойник, включително на два ковчега при фамилни гробни места, които се разполагат един до друг.
(2) Размерите на  гробното място, разтоянието между гробовете  и оформянето му, трябва да отговарят на изискванията на Наредба №2 от 21.04.2011 г. за здравните изисквания към гробищни паркове ( гробища) и погребването и пренасянето на покойници, издадена от министъра на здравеопазването.

(3) Не се допуска погребване в общи гробове, освен в изключителни случаи със съгласието на директора на съответната регионална здравна инспекция при слазване на нормативните изисквания.
Чл. 11. (1) За срочно ползване на гробни места на територията на община Приморско не се заплаща такса.                                                     .
(2) С полагането на покойник за наследниците му по закон или завещание се поражда безвъзмездно право на гробоползване за срок от 8 години.                       .
(5) Безсрочно право на гробоползване може да се придобие от гробоползуватели с редовно поддържани, благоустроени с трайни паметници гробни места, след заплащане   на определена сума, по цени определени от Общински съвет..............................................
Чл. 12. (1) При последващи погребения в едно гробно място, правото на ползване може да бъде продължено и по искане на наследниците на следващите погребани в същото гробно място лица. В тези случаи се продължава правото на гробоползване и за наследниците на първия погребан.                        .
(2) Когато първото погребано лице няма наследници и правото на гробоползване е продължено, наследниците на следващия или на следващите покойници по реда на извършените погребения в същото гробно място придобиват самостоятелно правото на гробоползване, след като декларират писмено пред оторизираното длъжностно лице, че първият погребан няма наследници.                                          .
Чл. 13. За неуредените в предходните членове случаи се прилагат разпоредбите на Закона за наследството (ЗН).                                     .
Чл. 14. (1) Правото на ползване на обикновен гроб, както и на фамилен гроб обхваща:
1.Извършване на последващи погребения в него по реда и при условията на тази Наредба.
2. Поставяне на временни или на трайни надгробни символи: паметник, рамка, фотокерамични портрети с лика и изписване името на покойника с датите на раждането и смъртта му.                                        .
3. Засаждане на декоративни цветя и треви.                            .
4. Извършване на траурни и възпоменателни обреди.               .
Чл. 15. (1) Полагането на друг покойник в обикновен гроб не се разрешава преди изтичането на 8 години от предишното погребение.                    . 
(2) Намаляването на срока по ал.1 за последващо погребение, за отделни гробищни паркове или техни парцели се определя по реда и условията на Наредба № 2 от 21.04.2011 г. за здравните изисквания към гробищни паркове ( гробища) и погребването и пренасянето на покойници, издадена от министъра на здравеопазването.
Чл. 16. (1) Ежегодно - до 30 септември на текущата година, оторизирани органи на общинска администрация  извършват преглед на състоянието на гробните места и констатират кои от тях са запустели, след което въз основа на събраната информация, представят докладна записка с мотивирано предложение до кмета на общината или съответното кметство, за предоставяне на тези гробни места за извършване  на нови погребения. Останките от погребания се изваждат и заравят в общ гроб, освен ако близки на покойника пожелаят те да бъдат кремирани.                        .

Раздел III ИЗВЪРШВАНЕ НА ПОГРЕБЕНИЯ                          .        

Чл. 17. (1) В гробищните паркове на община Приморско се погребват покойници с постоянно местопребиваване и адресна регистрация приживе в съответните населени места на общината. Погребение на други лица може да се допусне, ако погребването им в гробище по тяхното местожителство е невъзможно или много затруднено.
(2) Предходната алинея не се отнася за случаите, когато е възникнало правото на гробоползване по смисъла на настоящата наредба.               .
Чл. 18. Близките на починалото лице или съответното болнично заведение, в което е настъпила смъртта, са длъжни веднага след констатирането й да уведомят съответното длъжностно лице по гражданското състояние, като представят медицинското свидетелство за настъпилата смърт и документа за самоличност на покойника за съставянето на смъртен акт.
Чл. 19. (1) Погребването на покойниците се извършва не по-рано от 24 часа след установяването на смъртта .

( 2) Погребване след 48 часа от настъпването на смъртта се разрешава при условие, че се вземат мерки за запазване и съхранение на трупа в специализирана хладилна камера или консервация му. 
Чл. 20. (1) По решение на Общинския съвет могат да се подпомагат разходите за погребения на самотни, без близки и роднини, бездомни, безпризорни, настанени в заведения за социални услуги и регистрирани в службите за социално подпомагане лица.
(2) В помощта по ал.1 се включват разходите за издаване на смъртен акт, некролог, ковчег, превоз на покойника, надгробен знак, изкопаване и заравяне на гроба по цени, утвърдени от Общинския съвет.                          .
(3) Редът за осребряване на фактурите се определя с правилата за вътрешно-финансов контрола.

Раздел IV ОБЩЕСТВЕН РЕД И ПОДДЪРЖАНЕ НА ЧИСТОТАТА В ГРОБИЩНИТЕ ПАРКОВЕ                              .

Чл. 21. В гробищните паркове се забранява:                           :
1. посещението на деца под 14-годишна възраст, ако не са съпроводени от пълнолетни лица;
2. въвеждането на кучета, на домашни и други животни;                              ;
3. извършването на всякакъв вид търговска дейност и услуги за населението на територията на гробищните паркове, с изключение на дейностите, свързани с траурните услуги;
4. ремонтно-строителна дейност без разрешение на специализираните органи на Общинската администрация;                        ;
5. приготовляването на циментови, бетонови и варови разтвори по алеите и пътищата, без необходимото разрешение за това от оторизираните органи.              .  
6. отсичането на дървета без разрешение;                            ;
Чл. 22. Не се разрешава извън определените за целта места:                       :
1. изхвърлянето на хранителни и други отпадъци и увехнали цветя;                  ;
2. паленето на огън и изгарянето на отпадъци;                                   ;
3. разлепването и поставянето на некролози, афиши, реклами, съобщения и др.подобни;
4. засаждането на високостеблени декоративни и плодни дървета в парцелите и на гробните места.                                              .
Чл. 23. (1) Ползвателите на гробните места са длъжни  да ги благоустроят и да ги поддържат в добър вид.                                        .
(2) Счупени и неподдържани временни гробни знаци се отстраняват от гробните места.
Чл. 24. (1) Ежегодно  до 30 октомври се извършва основно почистване на гробищата на територията на община Приморско.            
(2) Общинската администрация оказва необходимото съдействие за почистването въз основа на своевременно и конкретно предложение на организацията или оторизираните лица,  отговаряща за дейността в гробищните паркове.

Раздел V КОНТРОЛ И САНКЦИИ                                      .

Чл. 25. (1) Общинска администрация, чрез своите специализирани органи е длъжна да упражнява ежедневен контрол върху спазването на Наредбата, действащите нормативни актове и решенията на Общинския съвет.                                   .
            (2) При констатиране на нередности и нарушения, упражняващите контрол лица  по предходната алинея са длъжни да предприемат всички необходими действия за незабавното им отстраняване.                          .
Чл. 26. (1) Актовете, установяващи отделни нарушения, се съставят от длъжностни лица, определени от кмета на Община Приморско или кметовете на кметствата. Наказателните постановления се издават от кмета на Община Приморско или от упълномощено от него длъжностно лице.                                       .
(2) За образуването на административно-наказателни производства за нарушения на тази Наредба, съставянето на актове, издаването, връчването и обжалването на наказателните постановения и тяхното изпълнение се прилагат разпоредбите на Закона за административните нарушения и наказания.                                     .
(3) За неспазване на разпоредбите на настоящата Наредба се налагат глоби в размер до 200 (двеста) лева.                                         .

Раздел VI ПРЕХОДНИ И ЗАКЛЮЧИТЕЛНИ РАЗПОРЕДБИ                        .

§1. Съществуващите гробищни паркове (гробища) се привеждат в съответствие с изискванията на настоящата Наредба и Наредба № 2 от 21.04.2011 г. за здравните изисквания към гробищни паркове ( гробища) и погребването и пренасянето на покойници, издадена от министъра на здравеопазването, в сроковете предвидени в §1 от ПЗР на последната. 
§2. Наредбата влиза в сила от деня на приемането и от Общински съвет Приморско.

§3. След датата на въвеждане на еврото в Република България, размерът на всички парични стойности, посочени в български лева, се превалутират и закръгляват в евро, съобразно реда по чл.12 и чл.13 от Закона за въвеждане на еврото в РБ.
Наредбата е приета с Решение № 060 от Протокол 006/15.02.2012г.на заседание на Общински съвет-Приморско. 
Изм. и доп. с Решение №233/27.02.2025г. – нов §3 в ПЗР.

